ཁྱིམ་ཚང་འདི་ནི་བོད་ཕྲུག་མང་དག་ཅིག་ལ་མཚོན་ན་དྲོ་སོབ་སོབ་ཀྱི་ཁྱིམ་གཞིས་ཉམས་དགའ་བ་ཞིག་ཡིན་ངེས་ལ་ཡིན་ཀྱང་ཆོགའོན་ཀྱང་མི་རིགས་ཤིག་ལ་མཚོན་ན་དྲོ་སོབ་སོབ་ཀྱི་ཁྱིམ་གཞིས་ཤིག་མ་ཡིན་པར་གྲང་ཤུར་ཤུར་གྱི་སློབ་གྲྭ་ཞིག་ཡིན་ལ་རང་གི་རང་གཞུང་དམར་གསོད་གཏང་ཡུལ་ཞིག་ཀྱང་ཡིན་ལབ་ཆོག་པ་འདྲ།སྐད་ཡིག་ཅིག་སྨྲ་བ་ཙམ་གྱིས་འགྲིག་པ་ཞིག་མ་ཡིན་པར་སྐད་ཡིག་ལ་དགའ་ཞེན་དང་རིན་ཐང་།སྐད་ཡིག་བརླག་པའི་ཉེན་ཁ་དང་དེའི་མཇུག་འབྲས་བཅས་ངོས་འཛིན་གསལ་པོ་ཡོད་ཐོག་ཏུ་སྐད་ཡིག་དེ་ཉིད་རྒྱུན་འཛིན་དང་འཕེལ་རྒྱས་གཏོང་དགོས་པ་ནི་མི་རིགས་འཚོ་གནས་དང་འབྲེལ་བ་ཟབ་ཅིང་སྐད་ཡིག་འཆི་རྐྱེན་དང་བར་ཐག་ཧ་ཅང་ཉེ་བས་མི་རིགས་འཇིག་ཉེན་ལས་སྐྱོབ་དགོས་པ་ཞིག་ཡིན་ཚེ་འདི་དག་ལ་དོ་སྣང་ཙམ་མིན་པར་ལག་ལེན་ལ་ཁེལ་དགོས་པ་ནི་ཧ་ཅང་འགངས་ཆེ་བ་ཞིག་ཡིན།